Kamu bisa jelasin ke aku soal Départemèn Jaban Rangkah Prancis dalam bahasa jawa?

Departemen jaban rangkah (basa Prancis: départements d’outre-mer utawa DOM) iku jeneng kang dikukuhaké déning konstitusi taun 1946 saka Républik kapapat Prancis kang diwènèhké marang Koloni Prancis: Guadeloupe, Martinique lan Guyana Prancis ing Karibia, lan Reunion ing Samodra Hindia. Departemen jaban rangkah iki nduwé status pulitik kang padha karo departemen metropolitan lan minangka pérangan integral saka Prancis, kaya déné status Hawai minangka praja kang dadi pérangan integral saka Amérika Sarékat. Tlatah iki diwakili sajeroning Majelis Nasional, Senat lan Dewan Ékonomi lan Sosial, milis siji anggota Parlemen Éropa (MEP), lan uga migunakaké euro minangka mata uang resmi.

Saint Pierre lan Miquelon dadi departemen jaban rangkah ing taun 1976, nanging statusé owah dadi Kolèktifitas jaban rangkah ing taun 1985. Status departemen jaban rangkah iku padha karo status departemen metropolitan, nanging béda karo kolèktifitas jaban rangkah lan Teritori jaban rangkah Prancis.